Pencuri Cinta Kelas Satu

Pencuri Cinta Kelas Satu merupakan sebuah siri televisyen Malaysia 2018 arahan Pyan Screw,  dibintangi oleh Hafreez Adam dan Emma Maembong. Drama ini disiarkan dari 2 Julai 2018 hingga 30 Julai 2018 di Slot Raihana di Astro Oasis menggantikan Bila Aidil Ada Fitri.Drama Pencuri Cinta Kelas Satu mCentralMYPenyatuan hati dalam Pencuri Cinta Kelas Satu  Kosmo! (8 Julai 2018). Dicapai pada 9 September 2018.

Sinopsis
Bagi Aisya Humaira, menjaga bayi sendirian selepas abang dan kakak iparnya berhijrah ke Dubai adalah perkara senang. Pada dia, menjadi ibu sebelum masanya langsung tidak mendatangkan masalah apabila mommy dan daddynya ada membantu. Dan, langsung dia tidak menduga, menjaga si kecil yang kerinduan ibu dan bapanya bukan sesenang yang disangka. Oleh itu, dia perlu mencari pak cik kepada anak buahnya itu. Tapi siapa? Zulfa, si cinta pertamanya tu menolak. Nak bina kerjaya dulu katanya!

Bagi Amar Firzal, mencari isteri bukanlah satu kepentingan. Pada dia, mempunyai kerja yang stabil dan rumah sendiri merupakan satu kejayaan. Dan, langsung dia tidak menyangka, ibunya juga terpengaruh dengan tipikal ibu di dalam drama yang suka menggesanya agar cepat-cepat bernikah. Alasan demi alasan yang diberi hanya menjadi halwa telinga. Dan akhirnya dia akur walau masih takut untuk meluahkan rasa pada si gadis sepejabat yang lebih tinggi pangkatnya. Mana mungkin Cik Hanisa suka kepadanya.

Amar Firzal terpaksa lupakan crush di pejabat. Aisya Humaira nekad tinggalkan kekasih yang masih ragu tak bertempat. Kerana takdir mereka bertemu, kerana takdir juga mereka bersatu. Mampukah Firzal menjadi pencuri cinta kelas satu untuk isteri yang manja dan berhati batu? Kalau hati dah mula terasa sesuatu, dapatkah crush dan cinta pertama dilupakan?

Pelakon
Pelakon utama
 Hafreez Adam sebagai Firzal
 Emma Maembong sebagai Aira (Aisya Humaira)
Pelakon pembantu
 Mawar Rashid sebagai Hanisa
 Zarul Husin sebagai Farhan
 Nazeera Sardi sebagai Jiha
 Raf Yaakob sebagai Jidin
 Ariz Lufias sebagai Zulfa
 Scha Elinnea sebagai Hardena
 Iswan Ismail sebagai Farish

Rujukan

Pautan luar
 Laman web rasmi

Kategori:Drama Melayu
Kategori:Drama Melayu 2018
Kategori:Rancangan Astro
Kategori:Rancangan Astro Oasis
Kategori:Drama adaptasi novel di Malaysia